Môžem Konzumovať Čaj z Veroniky Lekárskej Pri Užívaní Liekov na Riedenie Krvi?
Dobrý deň, užívam lieky na riedenie ie krvi - Aspirín, Pradaxu, Atorvastatíny.

Môžem piť čaj, v primeranom množstve z Veroniky lekárskej?
Ďakujem
Dobrý deň,
ďakujeme za Vašu otázku.
Medzi liekmi Aspirin Protect, Pradaxa, Atorvastatin a čajovinou z veroniky lekárskej nebolo doposiaľ pozorované vzájomné ovplyvnenie účinku. Preto sa ich súbežné užívanie javí byť bezpečné. Nie všetky byliny však patria medzi fytofarmaká a preto sa u nich nevykonávali skúšky bezpečnosti ani interakčné skúšky. Z toho dôvodu nie je možné zaručiť bezpečnosť ich užívania počas Vami uvedenej liečby.
Prajem pekný zvyšok dňa.
S pozdravom
PharmDr. Veronika Kiabová